আকাশবাণীতে যাত্রীগণ অত্যাধুনিক সুযোগ সুবিধা পাবে। এর আসন সংখ্যা ২৭১টি। এর মধ্যে বিজনেস ক্লাস ২৪টি এবং ২৪৭টি ইকোনমিক ক্লাস। বিজনেস ক্লাসে ২৪টি আসন ১৮০ ডিগ্রি পর্যন্ত সম্পূর্ণ ফ্ল্যাটবেড হওয়ায় যাত্রীরা আরামদায়কভাবে ভ্রমণ করতে পারবেন। প্রতিটি আসনের সামনে প্যানাসনিকের এলইডি এস-মনিটর রয়েছে। যাত্রা পথে সরাসরি নয়টি টিভি চ্যানেল দেখা যাবে। একই সঙ্গে ড্রিমলাইনারের ইন-ফ্লাইট এন্টারটেইনমেন্ট সিস্টেমে (আইএফই) থাকবে একশটির বেশি ক্লাসিক থেকে ব্লকব্লাস্টার সিনেমা। যাত্রীগণ যাত্রাপথে যাতে বিরক্ত ও ক্লান্তি বোধ না করে সেজন্য করা হয়েছে ব্যবস্থা। এমনকি যাত্রীরা ওয়াইফাই এর সুবিধাও পাবে। বিমান উড্ডয়ন কালে ফোন কল ও করতে পারবেন যাত্রীরা। টানা ১৬ ঘণ্টা উড়তে সক্ষম এই ড্রিমলাইনার চালাতে অন্যান্য বিমানের তুলনায় ২০ শতাংশ জ্বালানি লাগবে। উদ্বোধনী অনুষ্ঠানে প্রধানমন্ত্রী বলেন যে বিমানে প্রতিটি কর্মী যাতে অত্যন্ত নিষ্ঠার সাথে কাজ করে সেদিকে প্রত্যেকের সচেষ্ট থাকতে হবে। দেশের বাহিরের মানুষের মুখে যাতে দেশের বদনাম না হয়। দেশি বিদেশী যাত্রীদের মালামাল যাতে দ্রুত খালাস হয় সেদিকে নজর রাখতে হবে। যাত্রীগণ যেন দ্রুত ও নিরাপদে তাদের গন্তব্য স্থানে পৌঁছাতে পারে এজন্য সব রকম সেবা নিশ্চিত করার আহ্বান জানান প্রধানমন্ত্রী।